**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՖԻՆԱՆՍՆԵՐԻ ՆԱԽԱՐԱՐՈՒԹՅՈՒՆ**

**Ն Ա Խ Ա Ր Ա Ր**

0010, Երևան, Մելիք-Ադամյան փող. 1

Վեբ կայք՝ www.minfin.am, ֆիննախ.հայ

Էլ. փոստ՝ secretariat@minfin.am

Հեռ.՝ (+374 11) 800 002

Վեբ կայք՝ [www.minfin.am](http://www.minfin.am)

N \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

<<\_\_\_\_\_\_\_>> \_\_\_\_\_\_\_\_\_\_\_\_\_\_\_\_20 թ.

ՊԵՏԱԿԱՆ ՄԱՐՄԻՆՆԵՐԻ ՂԵԿԱՎԱՐՆԵՐԻՆ

 ՊԱՏՃԵՆԸ՝ ԵՐԵՎԱՆԻ ՔԱՂԱՔԱՊԵՏ

 ՊԱՐՈՆ ՀԱՅԿ ՄԱՐՈՒԹՅԱՆԻՆ

Հարգելի գործընկերներ

 Հայտնում ենք, որ ՀՀ կառավարության 21/05/2020թ․ N 778-Ն որոշմամբ (ուժի մեջ է մտնում 06/06/2020թ-ից) փոփոխություններ են կատարվել ՀՀ կառավարության 04/05/2017թ․ N 526-Ն որոշմամբ հաստատված կարգում:

 Նշված որոշմամբ հիշյալ կարգում կատարվել են հետևյալ հիմնական փոփոխությունները՝

 նախատեսվել է, որ՝

* գնման ընթացակարգի մասնակիցը գնային առաջարկը ներկայացնում է արժեք (ինքնարժեքի և կանխատեսվող շահույթի հանրագումարը) և ավելացված արժեքի հարկ ընդհանրական բաղադրիչներից բաղկացած հաշվարկի ձևով.
* ընտրված մասնակիցը որակավորման ապահովումը կարող է ներկայացնել նաև կանխիկ փողի ձևով, որը պահվում է ՀՀ ֆինանսների նախարարության անվամբ բացված գանձապետական հաշվում.
* այն գնումների դեպքում, որոնց իրականացման նպատակով կնքված պայմանագիրը կատարվում է փուլային ձևով և յուրաքանչյուր փուլի կատարումը ուղղակիորեն փոխկապակցված չէ պայմանագրով սահմանված պահանջներին համապատասխան ստացվելիք վերջնարդյունքի հետ (օրինակ՝ սննդամթերքի մատակարարում, ավտոմեքենաների տեխնիկական սպասարկում, ծրագրային ապահովումների սպասարկումև այլն), յուրաքանչյուր փուլի արդյունքը պատվիրատուի կողմից ընդունվելուց հետո այդ գումարի չափով նվազեցվում է բանկային երաշխիքի կամ կանխիկ փողի ձևով ներկայացված որակավորման ապահովման գումարը:

 Որոշմամբ սահմանվել է նաև, որ այս պայմանը տարածվում է մինչև որոշումն ուժի մեջ մտնելը սկսված և չավարտված գնման գործընթացների, ինչպես նաև կնքված և գործող պայմանագրերի վրա: Ընդ որում, մինչև սույն որոշումն ուժի մեջ մտնելու օրը բանկային երաշխիքի ձևով ներկայացված որակավորման ապահովումները ենթակա են համապատասխանեցման նշված պայմանին՝ որոշումն ուժի մեջ մտնելու օրվանից հաշված 90-օրյա ժամկետում:

 Այս կապակցությամբ հայտնում ենք, որ եթե 2020թ. հունիսի 6-ի դրությամբ առկա կլինեն՝

 - նշված պայմանին բավարարող և գործողության մեջ գտնվող պայմանագրեր, անհրաժեշտ է դրանք կնքած մասնակիցներին ծանուցել հիշյալ հնարավորության օգտագործման վերաբերյալ՝ նշելով նաև որակավորման ապահովումների վերը նշված պահանաջներին համապատասխանեցման ժամկետը.

 - նշված պայմանին բավարարող ամփոփված գնման ընթացակարգեր, ապա դրանց շրջանակում ընտրված մասնակիցներին պայմանագրեր կնքելու ծանուցումներում նշել նման եղանակով բանկային երաշխիքներ, ինչպես նաև կանխիկ փողի ձևով որակավորման ապահովում ներկայացնելու հնարավորության վերաբերյալ, իսկ եթե ծանուցումներն արդեն իսկ կատարված են, ապա պայմանագրերը կնքելուց հետո մասնակիցներին տալ որակավորման ապահովումները սահմանված ժամկետում փոխարինելու հնարավորություն:

 Բանկային երաշխիքի օրինակելի ձևը կցվում է:

 Կանխիկ փողի ձևով ներկայացվող որակավորման ապահովումն անհրաժեշտ է փոխանցել ՀՀ ֆինանսների նախարարության անվամբ բացված «900008000698» գանձապետական հաշվին: Հարկ է նկատի ունենալ նաև, որ կանխիկ փողի ձևով ապահովման հետ վերադարձը կամ նվազեցումը կատարելու համար համապատասխան տեղեկատվությունը ՀՀ ֆինանսների նախարարություն ներկայացնում է պատվիրատուն՝ կցելով վճարումը հիմնավորող փաստաթղթի պատճենը.

* շինարարական ծրագրերի իրականացման համար անհրաժեշտ նախագծային փաստաթղթերի մշակման և (կամ) տեխնիկական հսկողության ծառայությունների ձեռքբերումը իրականացվում է գնումների մասին ՀՀ օրենսդրությամբ նախատեսված խորհրդատվական ծառայությունների ձեռքբերման ընթացակարգի կանոններին համապատասխան (կարող է չկիրառվել նախաորակավորման ընթացակարգ), հրավերում նախատեսելով նաև՝

 - հայտերի գնահատման չափանիշները (աշխատանքային ռեսուրսներ, տեխնիկական առաջարկ, գնային առաջարկ) և դրանց գնահատմանը տրվող նվազագույն և առավելագույն միավորները, ինչպես նաև մասնակցի կողմից հայտով ներկայացվելիք փաստաթղթերը: Ընդ որում, գնային պայմանի համար սահմանվող չափանիշը չի կարող պակաս լինել քսան և ավել երեսուն միավորից: Ընտրված է ճանաչվում այն մասնակիցը, որին տրված գնահատականն ամենաբարձրն է.

 - որ ընտրված մասնակիցը որակավորման ապահովումը ներկայացնում է բանկային երաշխիքի կամ կանխիկ փողի ձևով, որի չափը հավասար է ընտրված մասնակցի գնային առաջարկի, իսկ գնային առաջարկը գնման հայտով սահմանված ծառայության ձեռքբերման արժեքից պակաս լինելու դեպքում՝ դրա չափին: Ընդ որում, հրավերում նշվում է նաև ծառայության ձեռքբերման արժեքի չափը.

* շինարարական ծրագրերի կատարման համար անհրաժեշտ նախագծային փաստաթղթերի փորձաքննության ծառայությունների գնման դեպքում ընտրված մասնակիցը որակավորման ապահովումը ներկայացնում է բանկային երաշխիքի կամ կանխիկ փողի ձևով, որի չափը հավասար է ընտրված մասնակցի գնային առաջարկի, իսկ գնային առաջարկը գնման հայտով սահմանված ծառայության ձեռքբերման արժեքից պակաս լինելու դեպքում՝ դրա չափին: Ընդ որում, հրավերում նշվում է նաև ծառայության ձեռքբերման արժեքի չափը.
* ՀՀ կառավարության 04/05/2017թ. N 526-Ն որոշմամբ հաստատված կարգի 23-րդ կետի 4-րդ ենթակետով հաստատված ցանկի 1-ին, 2-րդ կամ 3-րդ կետերի հիման վրա կատարվող գնումների դեպքում, կնքված պայմանագրի շրջանակում վճարումները կարող են կատարվել պատվիրատուի կողմից հաստատված հաշիվ-ապրանքագրի հիման վրա: Ընդ որում որոշմամբ սահմանվել է նաև, որ այս պայմանը կիրառվում է մինչև որոշումն ուժի մեջ մտնելը կնքված և գործող պայմանագրերի շրջանակում վճարումներ կատարվելու դեպքում ևս:

Միաժամանակ հայտնում ենք, որ պատվիրատուների կողմից կազմակերպվող գնման ընթացակարգերի շրջանակում ձեռք բերվող ապրանքների վերաբերյալ առավել հստակ պատկերացում կազմելու նպատակով գնման գործընթացների մասնակիցներից ստացվել են առաջարկություններ ապրանքների գնման հրավերներում դրանց նկարները ևս հրապարակելու վերաբերյալ։

 Վերոգրյալով պայմանավորված առաջարկում ենք հնարավորության դեպքում գնման ընթացակարգերի կազմակերպման հրավերներին կցել նաև ապրանքների նկարները։

Խնդրում ենք սույն գրության պատճենը տրամադրել Ձեր համակարգում գործող ՓԲԸ-ներին, ՊՈԱԿ-ներին և հիմնադրամներին:

Միաժամանակ, ՀՀ մարզպետարաններին խնդրում ենք ապահովել սույն գրության պատճենի տրամադրումը մարզի վարչական սահմաններում գտնվող համայնքներին և վերջիններիս ենթակայության տակ գործող ՓԲԸ-ներին, ՀՈԱԿ-ներին և հիմնադրամներին:

 ՀԱՐԳԱՆՔՈՎ՝

 ԱՏՈՄ ՋԱՆՋՈՒՂԱԶՅԱՆ

Կատ.՝ գնումների քաղաքականության

վարչություն, հեռ.՝ 011-800-258

**ԵՐԱՇԽԻՔ N \_\_\_\_\_\_\_\_\_\_**

**(որակավորման ապահովում)**

 **1.Սույն երաշխիքը (այսուհետ՝ երաշխիք) հանդիսանում է**

 պատվիրատուի անվանումը

**(այսուհետ՝ բենեֆիցիար) կողմից ծածկագրով կազմակերպված** ընթացակարգի ծածկագիրը

**կազմակերպված գնման ընթացակարգի արդյունքում**

ընտրված մասնակցի անվանումը

**(այսուհետ՝ պրիցիպալ) կողմից կնքվելիք N** կնքվելիք պայմանագրի համարը

**պայմանագրով (այսուհետ՝ պայմանագիր) նախատեսված պարտավորությունների կատարման համար անհրաժեշտ որակավորման ապահովում (այսուհետ՝ երաշխավորված պարտավորություններ):**

**2. Երաշխիքով (այսուհետ՝ երաշխիք տվող**

երաշխիքը տվող բանկի անվանումը

**անձ) անվերապահորեն պարտավորվում է բենեֆիցիարի՝ սույն երաշխիքով սահմանված կարգով և ժամկետում ներկայացված պահանջով (այսուհետ՝ պահանջ) բենեֆիցիարին վճարել**

 գումարը թվերով և տառերով

**(այսուհետ՝ երաշխիքի գումար)՝ պահանջն ստանալուց տասը աշխատանքային օրվա ընթացքում:** Երաշխիքի գումարը վճարելուց հաշվի է առնվում պայմանագրի կատարման շրջանակում բենեֆիցիարի և պրինցիպալի միջև երկկողմ հաստատված և պրինցիպալի կողմից երաշխիքը տված անձին ներկայացված հանձնման-ընդունման արձանագրության (արձանագրությունների) հիման վրա երաշխիքի գումարից կատարված նվազեցումները:

 **Վճարումը կատարվում է բենեֆիցիարի հաշվեհամարին փոխանցման միջոցով:**

 հաշվեհամարը

3. Սույն երաշխիքն անհետկանչելի է:

4. Սույն երաշխիքից բխող բենեֆիցիարի` երաշխիքի գումարի վճարումը պահանջելու իրավունքը կարող է փոխանցվել այլ անձի երաշխիք տվող անձի գրավոր համաձայնության դեպքում:

5. Երաշխիքը գործում է բենեֆիցիարի և պրիցիպալի միջև N

 կնքվելիք պայմանագրի համարը

ծածկագրով կնքված պայմանագիրն ուժի մեջ մտնելու օրվանից մինչև բենեֆիցիարի կողմից պայմանագրի կատարման արդյունքը ամբողջական ընդունվելու օրվան հաջորդող քսաներորդ աշխատանքային օրը ներառյալ:

6. Բենեֆիցիարը պահանջը ներկայացնում է երաշխիք տվող անձին գրավոր ձևով: Պահանջին կից ներկայացվում են հետևյալ փաստաթղթերը՝

1) N ծածկագրով կնքված պայմանագրի, ներառյալ նաև դրանում

 կնքվելիք պայմանագրի համարը

կատարված փոփոխությունների, լրացուցիչ համաձայնագրերի պատճենները.

2) բենեֆիցիարի կողմից պայմանագիրը միակողմանի լուծելու մասին [www.procurement.am](http://www.procurement.am) հասցով գործող տեղեկագրում հրապարակած ծանուցումը.

3) պայմանագրի շրջանակում բենեֆիցիարի և պրինցիպալի միջև երկկողմ հաստատված հանձնման-ընդունման արձանագրությունը (արձանագրությունները) կամ դրա (դրանց) պատճենները:

7. Երաշխիք տվող անձը բենեֆիցիարի կողմից ներկայացված պահանջը և կից փաստաթղթերը ստանալու հետո առավելագույնը հինգ աշխատանքային օրվա ընթացքում քննարկում է ներկայացված պահանջը և կից փաստաթղթերը՝ սույն երաշխիքի պայմաններին դրանց համապատասխանությունը պարզելու համար:

8. Երաշխիք տվող անձը մերժում է բենեֆիցիարի պահանջը, եթե`

1) պահանջը կամ կից փաստաթղթերը չեն համապատասխանում սույն երաշխիքի պայմաններին.

2) պահանջը ներկայացվել է երաշխիքով սահմանված ժամկետի ավարտից հետո:

9. Երաշխիք տվող անձը պահանջը մերժելու մասին որոշում ընդունելու դեպքում անհապաղ, բայց ոչ ուշ, քան նույն աշխատանքային օրը, մերժման մասին տեղեկացնում է բենեֆիցիարին:

10. Սույն երաշխիքի նկատմամբ կիրառվում են Հայաստանի Հանրապետության քաղաքացիական օրենսգրքի համապատասխան դրույթները:

11. Սույն երաշխիքի կապակցությամբ ծագող վեճերը ենթակա են լուծման Հայաստանի Հանրապետության օրենսդրությամբ սահմանված կարգով:

Գործադիր մարմնի ղեկավար

 ամիսը, ամսաթիվը,